Астанада рұқсат құжаттары жоқ тұрғын үй кешені бұзылып жатыр
DATE: 23:41, 13 Қараша 2023 | GMT +5
TITLE: Астанада рұқсат құжаттары жоқ тұрғын үй кешені бұзылып жатыр
URL: https://kaz.inform.kz/news/astanada-ruksat-kuzhattari-zhok-turgin-uy-keshen-buzilip-zhatir-50ba80/
META: DATE: 23:41, 13 Қараша 2023 | GMT +5
TOTAL WORDS: 100
AUTHOR(S):
TEXT: Тұрғын үй кешені Алматы ауданындағы Ш. Қалдаяқов пен К. Әзірбаев көшелерінің қиылысында салына бастаған. «Global Millennium» ЖШС құрылыс компаниясы тіреуіштерін қағып, шұңқырын қазған, сондай-ақ іргетасын құйып, 1-қабатын тұрғызған. Әкімдік мәліметіне сүйенсек, құрылыс салушы келісімшарт талаптарын орындамаған және нысанның құрылысын өз бетінше бастаған. Құрылыс нормаларын бұзғаны үшін Әкімшілік құқықбұзушылық туралы кодекстің 316-бабы, 319-бабы, 321-бабының 1-бөлігі, 463-бабының 1-бөлігі бойынша ұйғарым бере отырып, жауапқа тартылған. Бас мердігер «DBK-Engineering» ЖШС-ға қатысты аталған кодекстің 313-бабы 2-бөлігі бойынша хаттама толтырылған. «Мамандандырылған ауданаралық экономикалық сот Астана қаласының Қалалық орта сапасы және бақылау басқармасының талабын қолдады және құрылыс салушыны тұрғын үй кешенін бұзуға міндеттеді», - делінген әкімдік хабарламасында
